ზემო ოროზმანი

ზემო ოროზმანი — სოფელი აღმოსავლეთ საქართველოში, დმანისის მუნიციპალიტეტის ოროზმანის ადმინისტრაციულ ერთეულში (ქვემო ქართლის მხარე).დმანისის მუნიციპალიტეტი — საქართველოს იუსტიციის სამინისტროს
სსიპ საჯარო რეესტრის ეროვნული სააგენტო, ამონაწერი მუნიციპალიტეტების რეესტრიდან, 2006.

მდებარეობს დმანისის პლატოზე, ზღვის დონიდან 1270 მ-ზე, დმანისიდან 5 კმ-ში. 
 ისტორია 
სოფლები — ზემო ოროზმანი და ქვემო ოროზმანი — პირველად მოხსენიებულია დმანისის ხეობის დასახლებებს შორის 1536 წლის ბარათაანთ გაყრის წიგნში, შემდეგ — საყაფლანოს XVII საუკუნის დავთარში და 1721 წლის აღწერაში, ასევე XVIII საუკუნის მიწურულს იოანე ბატონიშვილის „ქართლ-კახეთის აღწერაში“ (აქ „ორმოზანის“ სახელითაა) და სხვ. 1721 წლის აღწერით ორივე სოფელში ითვლებოდა 1 მებატონე (ყაფლანიშვილები), 1 მემამულე (დბანელი), 12 გამომღები, 9 ბოგანო, 1 აყრილი და 7 ამოწყვეტილი ყმა.ლორთქიფანიძე ი., ქვემო ქართლი XVIII საუკუნის პირველ მეოთხედში, ნაწილი I, თბ., 1935. — გვ. 337.ბაგრატიონი იოანე, ქართლ-კახეთის აღწერა, თბ., 1986. — გვ. 53.   

ზემო ოროზმანში შემორჩენილია XII–XIII საუკუნეების ქართული ხუროთმოძღვრების ძეგლი — ერთნავიანი მომცრო ეკლესია. ეკლესია დგას შემაღლებულ კლდეზე. კლდეში გამოკვეთილი დარანიდან ერთი გვირაბი თვით ეკლესიაში ადის, მეორე — მოშორებით, მაღალ მთაზე. ეკლესიის გარშემო, სასაფლაოზე ქართულწარწერიანი საფლავის ქვებია.

დემოგრაფია
2014 წლის აღწერის მონაცემებით სოფელში ცხოვრობს 624 ადამიანი. უმრავლესობა ეთნიკურად აზერბაიჯანელია.

 აღწერის წელი  მოსახლეობა  კაცი  ქალი 2002საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II  901  437  464 2014   624  309  315

ლიტერატურა

 მუსხელიშვილი ლ., არქეოლოგიური ექსკურსიები მაშავრის ხეობაში, თბ., 1941.
სქოლიო

კატეგორია:დმანისის მუნიციპალიტეტის სოფლები